section_heading: Životopis
paragraph_text: Sudjelovao je na svjetskim prvenstvima u Wörschachu, Austrija (2005.), u Taipeiu (Tajvan, 2006.), u Drummondvilleu (Kanada, 2007.), sve u disciplini 24 sata. Na posljednja dva bio je najstariji sudionik. Nekoliko je puta istrčao Zagrebački maraton i maraton "Trčimo Gospi", Grude – Međugorje 2007. i 2008. godine te još dvadesetak maratona s osobnim rekordom od 2 sata i 40 minuta. Utrku od Ledinca do Dubrovnika dugu 185 km istrčao je 19. travnja 2003., a 2. svibnja 2004. istrčao je utrku na dionici Slavonski Brod – Zagreb dugu 223 km, što je i danas službeno najduža utrka istrčana u jednom danu u Hrvatskoj i Bosni i Hercegovini.